Man se oorskot gekry ná krokodil hom glo gryp | Maroela Media
Die polisie in Limpopo het die oorskot gevind van 'n man wat glo Maandag deur 'n krokodil aangeval is toe hy visgevang het.
Volgens brig. Motlafela Mojapelo, polisiewoordvoerder, is daar Woensdag op die oorskot van die man in die Levuburivier by Thohoyandou afgekom.
"Die 31-jarige man is glo Maandag omstreeks 18:00 deur 'n krokodil aangeval terwyl hy visgevang het."
Volgens Mojapelo het die man glo saam met 'n groep mense visgevang toe hy skielik deur 'n krokodil gegryp en in die water ingetrek is.
Die polisie is ontbied en daar is onmiddellik met 'n soektog na die man begin. Sy oorskot is Woensdagmiddag gevind ná 'n intensiewe soekoperasie.
Die oorledene is intussen geïdentifiseer as Nephawe Rabelani.
Hoekom was die man (en die hele groep mense) nie in hul huise nie?
Wonder ek ook!! Hul behoort almal gearresteer te word.
Hulle bly ver in rural area's en weet waarskynlik nie eens van die "lockdown" nie. Dis hoekom hulle nie in hulle huisies is nie. Hulle vang vis vir kos, want hulle het nie geld om gou Spar toe te gaan nie.
Terwyl julle op Lockdown is, leer sommer so bietjie Aardrykskunde dan sal julle nie so gou oordeel nie. Kennis is mag.
As ek moet visvang in ń rivier waar daar krokkedille is sal ek maar baie věr van die water af sit met my visstok want hierdie reptiele is berdrieglik vinnig en sterk daarby. Geen persoon het ń kans teen hulle nie. Hierdie mense het elke dag met die gediertes te doen en ek dink hulle raak te gerus en vat dan kanse.